شەفەق نیوز/ موستەفا کازمی سەرۆک وەزیران لە پێشوازی شاندیگ لە کۆمپانیای سیمینز ئەڵمانی، ئمڕوو پەنجشەممە، دووپات كرد لە نیاز حکومەتەگەی وە چارەسەرکردن باوەت کەهرەبا لە عراق.نووسینگەی راگەیانن کازمی لە بەیاننامەیگ رەسیە ئاژانس شەفەق نیوز وت: موستەفا کازمی سەرۆک ئەنجومەن وەزیران، ئمڕوو، پێشوازی کرد لە شاندیگ لە کۆمپانیای سیمینز ئەڵمانی، و دیاری کرد ؛ لە چيوپیکەفتنەگە باس رەوش کەهرەبای عراق کریا، و پلانەگان ئەرا خاسکردنی، و نووڕستن وە گرنگترین گرفتەیل ئی کەرتە ژیانیە و رەسین ئەرا چارەسەریەیلگ ریشەیی ئەرا تەواوکردنی.کازمی دیاری کرد ک حکومەتەگەی نیاز دیرێد ئەرا چارەسەرکردن باوەت کەهرەبا لە عراق، ک خوەی یەکیگە لەباوەتە گرنگەگان، ک حکومەت رەنجەیل گەورایگ دەێد ئەرا چارەسەرکردنی، وئاماژەدا ک کەرت کەهرەبا جوولەکەر سەرەکیە ئەرا ئەوزەڵکردن ئابووری و گەشەکردن کەرت پیشەسازی و ئەو کەرتەگان تر.سەرۆک وەزیران دووپاتکرد لە پشتگیری حکومەتەگەی ئەرا گشت پڕۆژەیل گەشەکردن وزەی کەهرەبا ک لە عراق جیوەجی کریەن.
